লরি ন্যাশ
লরেন্স জন লরি ন্যাশ (ইংরেজি: Laurie Nash; জন্ম: ২ মে, ১৯১০ - মৃত্যু: ২৪ জুলাই, ১৯৮৬) ভিক্টোরিয়ার ফিটজরয় এলাকায় জন্মগ্রহণকারী অস্ট্রেলীয় টেস্ট ক্রিকেটার ও অস্ট্রেলীয় রুলস ফুটবলার ছিলেন। ১৯৩২ থেকে ১৯৩৭ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে তাসমানিয়া ও ভিক্টোরিয়া দলের প্রতিনিধিত্ব করেছেন। দলে তিনি মূলতঃ ফাস্ট বোলিং করতেন। এছাড়াও নিচেরসারিতে মারকুটে ব্যাটসম্যান হিসেবে খেলতেন লরি ন্যাশ।